Nos Hugo Dei gratia Eduensis episcopus universis presentem cartulam inspecturis notum facimus quod venerabilis in Christo pater Guido Dei gratia Eduensis episcopus. . . . . . . . . . . . . . . . . . . . . . . . . . . . . . Hanc autem franchisiam, Jacobus antecessor noster divina Providentia tum Eduensis episcopus institutus ratam habuit et gratam eam concessit et laudavit quod in litteris prefatorum Guidonis episcopi Eduensis et Capituli Eduensis et Anselli episcopi Eduensis et Gerardi episcopi Eduensis predecessorum suorum, plenius continetur auctoritate sua duxit confirmandum, supra dicte omnia bona fide tenenda promisit et observanda. Et ad majorem hujus rei noticiam et testimonium presenti cartule sigilli sui apposuit firmamentum. Actum fuit hoc apud Thoseyum anno dominice Incarnationis M° CC° octogesimo quarto, mense aprilis. Nos vero dictus Hugo nunc divina Providentia episcopus Eduensis institutus dictam franchisiam ratam habentes, gratam eam concedentes et laudantes quod in litteris prefatorum Guidonis episcopi Eduensis et Capituli Eduensis et Anselli episcopi Eduensis et Gerardi episcopi Eduensis et Jacobi episcopi Eduensis antecessoris nostri plenius continetur auctoritate nostra duximus confirmandum, supra dicta omnia bona fide tenenda promittentes et observanda. Et ad majorem hujus rei noticiam et testimonium presenti cartule sigilli nostri apposuimus firmamentum. Actum est hoc apud Thoiseyum anno dominice Incarnationis M° CC° octogesimo septimo, mense januarii.